ai4bharat/Pralekha huggingface dataset:
પ્રધાનમંત્રીનું કાર્યાલય
પ્રધાનમંત્રીશ્રીએ CWG 2022માં મહિલા જેવલિન થ્રોમાં કાંસ્ય ચંદ્રક જીતવા બદલ અન્નુ રાનીને અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ અન્નુ રાનીને કોમનવેલ્થ ગેમ્સ, 2022માં મહિલાઓની જેવલિન થ્રોમાં બ્રોન્ઝ મેડલ જીતવા બદલ અભિનંદન પાઠવ્યા છે.
પ્રધાનમંત્રી શ્રીએ ટ્વીટ કર્યું;
“અન્નુ રાની નોંધપાત્ર એથ્લેટ છે. તેણીએ મહાન લવચિકતા દર્શાવી અને ટોચની કુશળતા દર્શાવી. મને ખુશી છે કે તેમણે જેવલિનમાં બ્રોન્ઝ મેડલ જીત્યો છે. તેણીને અભિનંદન. મને ખાતરી છે કે તે આવનારા વર્ષોમાં ઉત્કૃષ્ટ દેખાવ કરવાનું ચાલુ રાખશે. #Cheer4India"
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીની પ્રખ્યાત ફ્રેન્ચ યોગ શિક્ષક સુશ્રી ચાર્લોટ ચોપિન સાથે મુલાકાત
પ્રધાનમંત્રી શ્રી નરેન્દ્ર મોદી 14 જુલાઈ 2023ના રોજ પેરિસમાં પ્રખ્યાત ફ્રેન્ચ યોગ શિક્ષક સુશ્રી શાર્લોટ ચોપિનને મળ્યા હતા.
પ્રધાનમંત્રીએ શ્રીમતી ચોપિનની યોગમાં ઊંડી શ્રદ્ધા અને ફ્રાન્સમાં યોગના પ્રચારમાં તેમના અભૂતપૂર્વ કાર્યની પ્રશંસા કરી હતી.
શ્રીમતી ચોપિને યોગ કેવી રીતે સુખ લાવી શકે છે અને સર્વગ્રાહી સુખાકારીને પ્રોત્સાહન આપી શકે છે તેના પર તેમના મંતવ્યો શેર કર્યા. તેઓએ આંતરરાષ્ટ્રીય યોગ દિવસની ઉજવણીને કારણે યોગ પ્રત્યેની વધતી રુચિ અંગે પણ વિચારોનું આદાનપ્રદાન કર્યું.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
મંત્રીમંડળ
ફિલ્મ પાયરસી અને કોપીરાઈટ ઉલ્લંઘનને રોકવું
મંત્રીમંડળે અનધિકૃત કેમકોર્ડીંગ અને ફિલ્મોની કોપી બનાવનારાઓ માટે ત્રણ વર્ષની જેલ અથવા 10 લાખ રૂપિયાનો દંડ અથવા બંનેને સંલગ્ન જોગવાઈઓ માટે સિનેમેટોગ્રાફ કાયદા, 1952માં સુધારાને મંજૂરી આપી
કેન્દ્રીય મંત્રીમંડળે સિનેમેટોગ્રાફ અધિનિયમ, 1952માં સુધારો કરવા માટે સિનેમેટોગ્રાફ સુધારા અધિનિયમ, 2019ને પ્રસ્તુત કરવા માટેની માહિતી અને પ્રસારણ મંત્રાલયની દરખાસ્તને મંજૂરી આપી દીધી છે. આ અધિનિયમનો ઉદ્દેશ્ય અનધિકૃત કેમકોર્ડીંગ અને ફિલ્મોની નકલ કરવા સામે દંડાત્મક જોગવાઈઓનો સમાવેશ કરીને ફિલ્મ પાયરસીને રોકવાનો છે.
વિગતો:
ફિલ્મ પાયરસીને રોકવા માટે સુધારામાં નીચેની બાબતોનો સમાવેશ થાય છે:
- અનધિકૃત રેકોર્ડીંગને અટકાવવા માટે નવા વિભાગ 6એએનો ઉમેરો કરવો,
સિનેમેટોગ્રાફ અધિનિયમ, 1952ના વિભાગ 6એ બાદ નીચેના વિભાગોનો ઉમેરો કરવામાં આવશે.
6એએ: “અન્ય કોઈ લાગુ થયેલા કાયદા છતાં કોઈ વ્યક્તિને લેખકની લેખિત મંજૂરી વિના કોઈ દ્રશ્ય શ્રાવ્ય રેકોર્ડીંગ સાધનોના ઉપયોગ કરીને કોઈ ફિલ્મ અથવા તેના કોઈ ભાગને પ્રસારિત કરવા અથવા પ્રસારિત કરવાનો પ્રયાસ કરવાની કે પ્રસાર કરવામાં સહાયતા પૂરી પાડવાની મંજૂરી આપવામાં નથી આવતી.”અહી લેખકનો અર્થ સિનેમેટોગ્રાફ અધિનિયમ 1957ની કલમ 2 ઉપકલમ-ડીમાં આપવામાં આવેલી વ્યાખ્યા અનુસાર છે.
- વિભાગ7માં સુધારાનો ઉદ્દેશ્ય વિભાગ 6એએની જોગવાઈઓના ઉલ્લંઘનની બાબતમાં દંડાત્મક જોગવાઈઓને રજૂ કરવાની છે: મુખ્ય કાયદાના વિભાગ 7માં ઉપવિભાગ-1 પછી નીચેનો ઉપવિભાગ  જોડવામાં આવશે.
“જો કોઈ વ્યક્તિ વિભાગ 6એએની જોગવાઈઓનું ઉલ્લંઘન કરશે તો તેને ૩ વર્ષ સુધી જેલમાં અથવા તો 10 લાખ રૂપિયા સુધીના દંડ અથવા બંનેની સજા આપી શકાય તેમ છે.”
પ્રસ્તાવિત સુધારાથી ઉદ્યોગની આવકમાં વધારો થશે, રોજગારીનું નિર્માણ થશે, ભારતના રાષ્ટ્રીય આઈપી નીતિના મુખ્ય ઉદ્દેશ્યો પુરા થશે અને પાયરસી તેમજ ઓનલાઈન વિષયવસ્તુની કોપીરાઈટ ઉલ્લંઘનની બાબતમાં રાહત મળશે.
સમયની સાથે એક માધ્યમના રૂપમાં સિનેમા, તેની ટેકનોલોજી, તેના સાધનો અને ત્યાં સુધી કે પ્રેક્ષકોમાં પણ મહત્વપૂર્ણ ફેરફારો જોવા મળ્યા છે. સમગ્ર દેશમાં ટીવી ચેનલો અને કેબલ નેટવર્કના વિસ્તૃતીકરણથી મીડિયા અને મનોરંજનના ક્ષેત્રમાં અનેક પરિવર્તનો થયા છે. નવી ડિજિટલ ટેકનોલોજીનું આગમન થયું છે અને ખાસ કરીને ઈન્ટરનેટ પર પાયરેટેડ ફિલ્મોના પ્રદર્શન વડે પાયરસીના જોખમો વધ્યા છે. તેનાથી ફિલ્મ ઉદ્યોગ અને સરકારને મહેસુલ અંગેનું મોટુ નુકસાન થાય છે.
ફિલ્મ ઉદ્યોગની લાંબા સમયથી માંગણી રહી હતી કે સરકાર કેમકોર્ડીંગ અને પાયરસીને રોકવા માટે કાયદામાં સુધારા અંગે વિચારણા કરે. પ્રધાનમંત્રી શ્રી નરેન્દ્ર મોદીએ 19 જાન્યુઆરી 2019ના રોજ રાષ્ટ્રીય ભારતીય સિનેમા સંગ્રહાલયના ઉદઘાટન પ્રસંગે જાહેરાત કરી હતી કે કેમકોર્ડીંગ અને પાયરસીના દુષ્કર્મને રોકવા માટેની વ્યવસ્થા કરવામાં આવશે. માહિતી અને પ્રસારણ મંત્રાલય દ્વારા ત્રણ અઠવાડિયામાં કેન્દ્રીય મંત્રીમંડળ સામે વિચારણા માટેનો પ્રસ્તાવ રજૂ કર્યો છે.
J.Khunt/RP
(Visitor Counter : 307
પ્રધાનમંત્રીનું કાર્યાલય
પ્રધાનમંત્રીએ મિલાદ-ઉન-નબીના અવસર પર દેશવાસીઓને શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ મિલાદ-ઉન-નબીના અવસર પર દેશવાસીઓને શુભેચ્છા પાઠવી હતી. એમણે કહ્યું હતું કે, “મિલાદ-ઉન-નબીની શુભેચ્છા, પૈગમ્બર મોહમ્મદના વિચારોથી પ્રેરિત થઇને આજના દિવસે સમાજમાં સદભાવનાં અને કરૂણાની ભાવના વધે. હું ચારે બાજુ શાંતિની કામના કરું છું”
(Visitor Counter : 80
પ્રધાનમંત્રીનું કાર્યાલય
પ્રધાનમંત્રીશ્રીએ નેશનલ ગેમ્સ 2022ના સમાપન પર રમતવીરોને શુભેચ્છાઓ પાઠવી
પ્રધાનમંત્રી શ્રી નરેન્દ્ર મોદીએ નેશનલ ગેમ્સ 2022માં ભાગ લેનાર તમામ ખેલાડીઓને શુભેચ્છાઓ પાઠવી છે અને મેડલ જીતનાર તમામને અભિનંદન પાઠવ્યા છે. રાષ્ટ્રીય રમતો 2022ની ભવ્ય સફળતા પર ટિપ્પણી કરતા, પ્રધાનમંત્રીશ્રીએ જણાવ્યું હતું કે રમતગમતના માળખાની એથ્લેટ્સ દ્વારા વ્યાપકપણે પ્રશંસા કરવામાં આવી હતી, અને રમતોને રિસાયક્લિંગ પર જાગૃતિ, પ્લાસ્ટિક કચરો ઘટાડવા અને સ્વચ્છતા વધારવા સહિત ટકાઉપણું પર ધ્યાન કેન્દ્રિત કરવા માટે યાદ કરવામાં આવશે. પ્રધાનમંત્રીએ આતિથ્ય સત્કાર બદલ ગુજરાતના લોકો અને સરકારની પ્રશંસા કરી હતી.
શ્રેણીબદ્ધ ટ્વીટ્સમાં, પ્રધાનમંત્રીશ્રીએ ટ્વીટ કર્યું;
"રાષ્ટ્રીય રમતો 2022 ગઈકાલે સમાપ્ત થઈ. હું દરેક એથ્લેટને સલામ કરું છું જેણે ભાગ લીધો અને ખેલદિલીની ભાવનાને વધારી, રમતોમાં મેડલ જીતનાર તમામને અભિનંદન. તેમની સિદ્ધિઓ પર ગર્વ છે. તમામ રમતવીરોને તેમના ભાવિ પ્રયાસો માટે મારી શુભેચ્છાઓ.”
“આ વર્ષની નેશનલ ગેમ્સ વિવિધ કારણોસર ખાસ હતી. રમતવીરો દ્વારા રમતગમતના ઇન્ફ્રાસ્ટ્રક્ચરની વ્યાપક પ્રશંસા કરવામાં આવી હતી. પરંપરાગત રમતગમતમાં વ્યાપક ભાગીદારી પણ હાઇલાઇટ્સમાં સામેલ હતી.”
“2022ની રાષ્ટ્રીય રમતોને ટકાઉપણું પર ધ્યાન કેન્દ્રિત કરવા માટે પણ યાદ કરવામાં આવશે, જેમાં રિસાયક્લિંગ અંગે જાગૃતિ, પ્લાસ્ટિક કચરો ઘટાડવા અને સ્વચ્છતા વધારવાનો સમાવેશ થાય છે. હું ગુજરાતના લોકો અને સરકારને ગેમ્સ દ્વારા તેમની આતિથ્ય સત્કાર માટે પણ વખાણવા માંગુ છું."
YP/GP/JD
(
પ્રધાનમંત્રીનું કાર્યાલય
પ્રધાનમંત્રીએ “ઇકોનોમિક પોલિસી – ધ રોડ અહેડ” થીમ પર અર્થશાસ્ત્રીઓ અને નિષ્ણાતો સાથે ચર્ચાવિચારણા કરી
મુખ્ય આર્થિક વિષયો પર જૂથોએ પ્રેઝન્ટેશન કર્યું
નવી દિલ્હી, 22-06-2019
પ્રધાનમંત્રી શ્રી નરેન્દ્ર મોદીએ આજે નીતિ આયોગ દ્વારા આયોજિત એક બેઠકમાં 40થી વધારે અર્થશાસ્ત્રીઓ અને અન્ય નિષ્ણાતો સાથે ચર્ચા વિચારણા કરી હતી. આ ઇન્ટરેક્ટિવ સેશનની થીમ “ઇકોનોમિક પોલિસી – ધ રોડ અહેડ”  હતી.
આ સેશન દરમિયાન સહભાગીઓએ પાંચ વિશિષ્ટ જૂથોમાં તેમનાં અભિપ્રાયો વહેંચ્યા હતાં. આ જૂથોએ બૃહદ્ અર્થતંત્ર અને રોજગાર, કૃષિ અને જળ સંસાધન, નિકાસ, શિક્ષણ અને સ્વાસ્થ્ય પર ચર્ચા કરી હતી, જેમાં નિષ્ણાતોએ પોતાનાં અભિપ્રાયો રજૂ કર્યા હતાં.
પ્રધાનમંત્રીએ અર્થતંત્રનાં વિવિધ પાસાંઓ પર તેમનાં સૂચનો અને અવલોકનો પ્રસ્તુત કરવા બદલ વિવિધ સહભાગીઓનો આભાર માન્યો હતો.
આ બેઠકમાં કેન્દ્રિય મંત્રીઓ શ્રી પિયૂષ ગોયલ અને શ્રી રાવ ઇન્દ્રજીત સિંહ પણ ઉપસ્થિત રહ્યાં હતાં. નીતિ આયોગનાં ઉપાધ્યક્ષ શ્રી રાજીવ કુમાર તથા કેન્દ્ર સરકાર તથા નીતિ આયોગનાં વરિષ્ઠ અધિકારીઓ પણ ઉપસ્થિત રહ્યાં હતાં.
GP
(Visitor Counter : 164
આંકડાશાસ્ત્ર અને કાર્યક્રમ અમલીકરણ મંત્રાલય
રાષ્ટ્રીય આંકડાકીય કચેરી , ફિલ્ડ ઓપરેશન્સ ડિવિઝન, આંકડા અને કાર્યક્રમ અમલીકરણ મંત્રાલય, ભારત સરકારની પેટા-પ્રાદેશિક કચેરી, રાજકોટ દ્વારા વર્કશોપ અને ક્વિઝ સ્પર્ધા યોજાઈ
રાષ્ટ્રીય આંકડાકીય કચેરી , ફિલ્ડ ઓપરેશન્સ ડિવિઝન, આંકડા અને કાર્યક્રમ અમલીકરણ મંત્રાલય, ભારત સરકારની પેટા-પ્રાદેશિક કચેરી, રાજકોટ દ્વારા શ્રી એસ કે ભાણાવત, પ્રાદેશિક કચેરી, અમદાવાદના ઉપ મહાનિદેશક અને પ્રાદેશિક વડાના સક્ષમ માર્ગદર્શન હેઠળ સૌરાષ્ટ્ર યુનિવર્સિટીના સહયોગથી રાજકોટમાં 24મી ફેબ્રુઆરી 2023ના રોજ વર્કશોપ અને ક્વિઝ સ્પર્ધાનું આયોજન કરવામાં આવ્યું હતું.
આ કાર્યક્રમનો હેતુ વિદ્યાર્થીઓને ભારતીય સત્તાવાર આંકડાકીય પ્રણાલીના વિવિધ પાસાઓ વિશે માહિતગાર કરવાનો તેમજ NSO અને તેની પ્રવૃત્તિઓ વિશે જાગૃતિને પ્રોત્સાહન આપવાનો હતો. સૌરાષ્ટ્ર યુનિવર્સિટીના આંકડાશાસ્ત્ર વિભાગના સેમિનાર હોલમાં યોજાનાર આ કાર્યક્રમમાં સૌરાષ્ટ્ર યુનિવર્સિટીની સંલગ્ન કોલેજો ના 95 જેટલા વિદ્યાર્થીઓ અને 10 ફેકલ્ટી સભ્યોએ ભાગ લીધો હતો.
શ્રી ચંદન કુમાર ગુપ્તા, વરિષ્ઠ આંકડાકીય અધિકારીના સ્વાગત પ્રવચન બાદ કાર્યક્રમનું ઉદ્ઘાટન મુખ્ય મહેમાન સૌરાષ્ટ્ર યુનિવર્સિટી ના કુલપતિ ડૉ. ગિરીશ ભિમાણી દ્વારા દીપ પ્રાગટ્ય કરીને કરવામાં આવ્યું હતું. ડૉ. ભિમાણીએ તેમના ઉદ્ઘાટન પ્રવચનમાં વિદ્યાર્થીઓને ભણતર પર ભાર આપવા પ્રેરિત કર્યા હતા રાષ્ટ્રીય આંકડાકીય કચેરી , પ્રાદેશિક કચેરી, અમદાવાદના ઉપ નિદેશક શ્રી જે એસ હોનરાવએ નીતિ ઘડતરમાં સત્તાવાર આંકડાઓના મહત્વ પર પ્રકાશ પાડ્યો હતો. ડૉ. કિશોર આટકોટીયા, વિભાગના વડા, આંકડાશાસ્ત્ર વિભાગ, ડૉ. નવીન આર શાહ, વિભાગના વડા, અર્થશાસ્ત્ર વિભાગ અને ડૉ. ખ્યાતિ મહેતા, વિભાગના વડા , કોટક સાયન્સ કોલેજ, રાજકોટ એ કાર્યક્રમમાં ભાગ લીધો હતો. શ્રી ટી.આઈ.ત્રિવેદી, વરિષ્ઠ આંકડાકીય અધિકારી અને ઉપ-પ્રાદેશિક કચેરી, રાજકોટના ઈન્ચાર્જ અને એનએસઓના અન્ય અધિકારીઓ અને કર્મચારીઓ પણ આ કાર્યક્રમમાં ભાગ લીધો હતો.
વરિષ્ઠ આંકડાકીય અધિકારી શ્રીમતી ભાવના જોષીએ એનએસએસના વિવિધ સર્વે વિશે રજૂઆત કરી હતી.ક્વિઝનું સંચાલન વરિષ્ઠ આંકડાકીય અધિકારીઓ શ્રી જીમિત પંડ્યા અને શ્રી અક્ષત યાજ્ઞિક દ્વારા કરવામાં આવ્યું હતું. સૌરાષ્ટ્ર યુનિવર્સિટીના અર્થશાસ્ત્ર વિભાગના શ્રી રાઠોડ હાર્દિક રમેશ અને શ્રી પરમાર હાર્દિક બહાદુરની ટીમ ક્વિઝ સ્પર્ધામાં વિજેતા બની હતી. સૌરાષ્ટ્ર યુનિવર્સિટીના અર્થશાસ્ત્ર વિભાગ ની ટીમમાંથી શ્રી પરમાર હેતલ અશોકભાઈ અને શ્રી અકોતર રિંકલ વી અને સૌરાષ્ટ્ર યુનિવર્સિટીના અર્થશાસ્ત્ર વિભાગ ની ટીમમાંથી શ્રી ગોંડલિયા જનક અને શ્રી રાઠોડ હિરેન કે અનુક્રમે બીજા અને ત્રીજા ક્રમે રહ્યા. આ વિદ્યાર્થીઓને આકર્ષક ઈનામો આપવામાં આવ્યા હતા. ક્વિઝમાં ભાગ લેનાર અન્ય વિદ્યાર્થીઓને સહભાગીતાનું પ્રમાણપત્ર આપવામાં આવ્યું હતું.
GP/JD
(Visitor Counter : 193
મંત્રીમંડળ
મંત્રીમંડળે પીએમ-એસવાયએમ માટે નામાંકન કરનારી એજન્સી તરીકે એમઇઆઇટીવાય હેઠળ કોમન સર્વિસ સેન્ટર્સમાં સામેલ કરવા મંજૂરી આપી
પ્રધાનમંત્રી નરેન્દ્ર મોદીની અધ્યક્ષતામાં મંત્રીમંડળની બેઠકમાં એમઇઆઇટીવાય હેઠળ કોમન સર્વિસ સેન્ટર્સ ને નામાંકન કરનારી એજન્સી તરીકે સામેલ કરવાની તથા અન્ય મંત્રાલયો/વિભાગો/કલ્યાણકારી બોર્ડ/સબસ્ક્રાઇબરનાં બદલામાં કેન્દ્ર અને રાજ્ય સરકારોની અન્ય સંસ્થાઓ દ્વારા જથ્થાબંધ ડિપોઝિટની મંજૂરી આપવામાં આવી છે.
લાભ:
આ મંજૂરી અસંગઠિત ક્ષેત્રનાં કામદારોને 60 વર્ષની વય થતા માસિક રૂ. 3,000/-નાં પેન્શન સ્વરૂપે સામાજિક સુરક્ષા મેળવવા સક્ષમ બનાવશે.
RP
(Visitor Counter : 101
પ્રધાનમંત્રીનું કાર્યાલય
પ્રધાનમંત્રીએ રામ નવમી નિમિત્તે લોકોને શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ રામ નવમીના પાવન અવસર પર લોકોને શુભેચ્છાઓ પાઠવી હતી.
પ્રધાનમંત્રીએ કહ્યું, “રામ નવમીના પાવન અવસર પર સૌ દેશવાસીઓને હાર્દિક શુભકામનાઓ. જય શ્રી રામ!”
RP
(
સંસ્કૃતિ મંત્રાલય
કેન્દ્રીય મંત્રી શ્રી અનુરાગ ઠાકુરે માધવપુર ઘેડ ઉત્સવમાં હાજરી આપી
વર્તમાન અને ભાવિ પેઢીએ સાંસ્કૃતિક મૂળ સાથે જોડાવું જોઈએ
પીએમ નરેન્દ્ર મોદીના નેતૃત્વમાં ઉત્તર પૂર્વમાં અભૂતપૂર્વ વિકાસઃ શ્રી ઠાકુર
કેન્દ્રીય માહિતી અને પ્રસારણ મંત્રી શ્રી અનુરાગ ઠાકુરે આજે ગુજરાતમાં ચાર દિવસીય 'માધવપુર ઘેડ મેળા'ના ત્રીજા દિવસે હાજરી આપી હતી. આ કાર્યક્રમમાં મણિપુરના મુખ્યમંત્રી શ્રી એન બિરેન સિંહ અને ગુજરાત સરકારના મંત્રીઓએ પણ હાજરી આપી હતી.
આ પ્રસંગે શ્રોતાઓને સંબોધતા મંત્રીએ જણાવ્યું હતું કે માધવપુર ઘેડ ઉત્સવ એ ભારતના લોકોને જોડવાનું સર્વોચ્ચ પ્રતીક છે અને આ ઉત્સવ દેશના સુદૂર પૂર્વ અને પશ્ચિમને સાથે લાવે છે. ઉત્તર-પૂર્વના રાજ્યોમાં થઈ રહેલા વિકાસ કાર્યો પર બોલતા શ્રી ઠાકુરે જણાવ્યું હતું કે લૂક ઈસ્ટ પોલિસી વર્તમાન સરકાર હેઠળ જ એક્ટ ઈસ્ટ પોલિસી બની છે અને ત્યારથી ભારતના ઉત્તર પૂર્વીય રાજ્યોએ ઈન્ફ્રાસ્ટ્રક્ચર અને સુવિધાઓમાં અભૂતપૂર્વ વિકાસ જોયો છે.
શ્રી ઠાકુરે જણાવ્યું હતું કે પ્રધાનમંત્રી નરેન્દ્ર મોદીની આગેવાની હેઠળની સરકારે ભારતના વિસરાયેલા સાંસ્કૃતિક વારસાને પુનઃજીવિત કરવા માટે સક્રિયપણે કામ કર્યું છે અને પ્રધાનમંત્રીના નેતૃત્વમાં એક તરફ કેદારનાથજી મંદિરનો ભવ્ય ઉત્થાન જોવા મળ્યો છે જ્યારે સોમનાથ મંદિરની ભવ્યતાએ નવી ઊંચાઈઓ હાંસલ કરી છે. મંત્રીએ કાશી વિશ્વનાથ કોરિડોર, રામ મંદિરના નિર્માણ અને ચાર ધામના બ્યુટિફિકેશન પર કેન્દ્ર સરકાર દ્વારા કરવામાં આવેલા કાર્યોની પ્રશંસા કરી હતી.
મંત્રીએ કહ્યું કે જ્યારે ભારતે 1947માં રાજકીય સ્વતંત્રતા મેળવી હતી, ત્યારે સાંસ્કૃતિક સ્વતંત્રતા પ્રાપ્ત થઈ ન હતી અને માત્ર 2014માં જ સાંસ્કૃતિક રાષ્ટ્રવાદ રાજકીય પ્રવચનનો નિર્ણાયક ભાગ બની ગયો હતો. મંત્રીએ વર્તમાન અને ભાવિ પેઢીઓને તેમના સાંસ્કૃતિક મૂળ સાથે જોડાવા માટે આહવાન કર્યું અને કહ્યું કે આપણી જવાબદારી છે કે આપણા સાંસ્કૃતિક વારસાની વાર્તાઓ લોકોમાં પ્રસારિત થાય.
મંત્રીએ અબુ ધાબીની તેમની તાજેતરની મુલાકાતને યાદ કરી અને કહ્યું કે પ્રધાનમંત્રીના નેતૃત્વમાં સ્થાપિત સુમેળભર્યા સંબંધોને કારણે એક ગલ્ફ દેશ હવે ભવ્ય સ્વામી નારાયણ મંદિરનું ઘર બનશે.
શ્રી અનુરાગ ઠાકુરે વચન આપ્યું હતું કે I&B મંત્રાલય તેના મીડિયા એકમો સાથે મળીને તહેવારને પ્રોત્સાહન આપશે અને તેની ભવ્યતામાં વધારો કરશે.
માધવપુર ઘેડ ઉત્સવ 10 થી 13 એપ્રિલ 2022 દરમિયાન યોજવામાં આવી રહ્યો છે. આ ઉત્સવનું ઉદ્ઘાટન ભારતના રાષ્ટ્રપતિ દ્વારા કરવામાં આવ્યું હતું અને ગુજરાત સરકાર દ્વારા સાંસ્કૃતિક મંત્રાલય અને પૂર્વોત્તર ક્ષેત્રના વિકાસ મંત્રાલયની ભાગીદારીમાં આયોજિત કરવામાં આવે છે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 175
પ્રધાનમંત્રીનું કાર્યાલય
પીએમએ કારગિલ વિજય દિવસ પર સૈનિકોને શ્રદ્ધાંજલિ આપી
પ્રધાનમંત્રી શ્રી નરેન્દ્ર મોદીએ કારગીલ વિજય દિવસ પર આપણા રાષ્ટ્રની રક્ષા માટે કારગીલમાં તેમની હિંમત અને સર્વોચ્ચ બલિદાન માટે તમામ બહાદુર યોદ્ધાઓને શ્રદ્ધાંજલિ આપી છે.
એક ટ્વીટમાં પ્રધાનમંત્રીએ કહ્યું;
"કારગિલ વિજય દિવસ એ ભારત માતાની આન-બાન અને શાનનું પ્રતિક છે. આ પ્રસંગે, માતૃભૂમિની રક્ષામાં પરાક્રમની પરાકાષ્ઠા દર્શાવનારા દેશના તમામ બહાદુર સપૂતોને મારા નમ્ર વંદન. જય હિંદ!"
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
ગૃહ મંત્રાલય
કેન્દ્રીય ગૃહ અને સહકારિતા મંત્રી શ્રી અમિત શાહ સોમવારે નવી દિલ્હીમાં 'ડ્રગ્સ સ્મગલિંગ એન્ડ નેશનલ સિક્યુરિટી' પર પ્રાદેશિક પરિષદની અધ્યક્ષતા કરશે.
કોન્ફરન્સ દરમિયાન, કેન્દ્રીય ગૃહમંત્રીના નેતૃત્વમાં NCB તમામ રાજ્યોની ANTF સાથે સંકલન કરીને દેશના વિવિધ ભાગોમાં 1 લાખ 44 હજાર કિલોથી વધુ માદક દ્રવ્યોનો નાશ કરશે
પ્રધાનમંત્રી શ્રી નરેન્દ્ર મોદીના નેતૃત્વ હેઠળની સરકારે નશા મુક્ત ભારત બનાવવા માટે ડ્રગ્સ સામે ઝીરો ટોલરન્સની નીતિ અપનાવી છે
1 જૂન, 2022થી 15 જુલાઈ, 2023 સુધીમાં, રાજ્યોના NCB અને ANTFના તમામ પ્રાદેશિક એકમોએ મળીને આશરે રૂ. 9,580 કરોડની કિંમતની લગભગ 8,76,554 કિલોગ્રામ જપ્ત કરાયેલ ડ્રગ્સનો નાશ કરવામાં સફળતા મેળવી છે, જે લક્ષ્ય કરતાં 11 ગણી વધારે છે
સોમવાર, 17 જુલાઈના રોજ થયેલા વિનાશ સાથે, એક વર્ષમાં નાશ પામેલા માદક દ્રવ્યોનો જથ્થો લગભગ 10 લાખ કિલો થશે, જેની કિંમત લગભગ 12 હજાર કરોડ રૂપિયા છે
પ્રધાનમંત્રી શ્રી નરેન્દ્ર મોદીના નશામુક્ત ભારતના સ્વપ્નને સાકાર કરવા માટે આ વિશેષ સંહાર અભિયાન એ જ ઉત્સાહ અને તત્પરતા સાથે સક્રિયપણે ચાલુ રહેશે
કેન્દ્રીય ગૃહ અને સહકારિતા મંત્રી શ્રી અમિત શાહ સોમવારે નવી દિલ્હીમાં 'ડ્રગ્સ સ્મગલિંગ એન્ડ નેશનલ સિક્યુરિટી' પર પ્રાદેશિક પરિષદની અધ્યક્ષતા કરશે. કોન્ફરન્સ દરમિયાન, શ્રી અમિત શાહના નેતૃત્વ હેઠળ નાર્કોટિક્સ કંટ્રોલ બ્યુરો  તમામ રાજ્યોની એન્ટી નાર્કોટિક્સ ટાસ્ક ફોર્સ  સાથે સંકલન કરીને આશરે રૂ. 2,416 કરોડની કિંમતના 1,44,000 કિલોથી વધુ માદક દ્રવ્યો દેશના વિવિધ ભાગોમાં નાશ કરવામાં આવશે. નાશ કરવામાં આવનારા ડ્રગ્સમાંથી NCBના હૈદરાબાદ યુનિટ દ્વારા 6590 કિગ્રા, ઈન્દોર દ્વારા 822 કિગ્રા અને જમ્મુ દ્વારા 356 કિગ્રાનો નાશ કરવામાં આવશે. આ સાથે કાયદા અમલીકરણ એજન્સીઓ દ્વારા આસામમાં 1,486 કિલો, ચંદીગઢમાં 229 કિલો, ગોવામાં 25 કિલો, ગુજરાતમાં 4,277 કિલો, હરિયાણામાં 2,458 કિલો, જમ્મુ અને કાશ્મીરમાં 4,069 કિલો, મધ્યપ્રદેશમાં 1,03,884 કિગ્રા, મહારાષ્ટ્રમાં 159 કિલો, ત્રિપુરામાં 1,803 કિલો અને ઉત્તર પ્રદેશમાં 4,049 કિલો સહિત કુલ 1,44,122 કિલો ડ્રગ્સનો નાશ કરવામાં આવશે.
પ્રધાનમંત્રી શ્રી નરેન્દ્ર મોદીના નેતૃત્વ હેઠળની સરકારે નશા મુક્ત ભારત બનાવવા માટે ડ્રગ્સ સામે ઝીરો ટોલરન્સની નીતિ અપનાવી છે. 01 જૂન, 2022થી 15 જુલાઈ, 2023 સુધીમાં, રાજ્યોના NCB અને ANTFના તમામ પ્રાદેશિક એકમોએ મળીને લગભગ 8,76,554 કિલોગ્રામ જપ્ત કરાયેલી દવાઓનો નાશ કરવામાં સફળતા મેળવી છે, જે લક્ષ્ય કરતાં 11 ગણા વધુ છે. નાશ પામેલા આ નશીલા પદાર્થોની કિંમત અંદાજે 9,580 કરોડ રૂપિયા છે.
સોમવાર, 17 જુલાઈના રોજ થયેલા વિનાશ સાથે, એક વર્ષમાં નાશ પામેલા નશીલા પદાર્થોનો જથ્થો લગભગ 10 લાખ કિલો થશે, જેની કિંમત લગભગ 12 હજાર કરોડ રૂપિયા છે. પ્રધાનમંત્રી શ્રી નરેન્દ્ર મોદીના નશામુક્ત ભારતના સ્વપ્નને સાકાર કરવા માટે આ વિશેષ વિનષ્ટીકરણ અભિયાન એ જ ઉત્સાહ અને તત્પરતા સાથે સક્રિયપણે ચાલુ રહેશે.
YP/GP/JD
(Visitor Counter : 105
આંકડાશાસ્ત્ર અને કાર્યક્રમ અમલીકરણ મંત્રાલય
ભારતમાં પેરોલ રિપોર્ટિંગ - એક ઔપચારિક રોજગાર પરિપ્રેક્ષ્ય
રાષ્ટ્રીય આંકડાકીય કાર્યાલય , આંકડા અને કાર્યક્રમ અમલીકરણ મંત્રાલયે દેશના રોજગાર આઉટલુક પર સપ્ટેમ્બર, 2017થી મે, 2022ના સમયગાળાને આવરી લેતી પ્રેસનોટ પ્રકાશિત કરી છે, જેમાં ચોક્કસ પરિમાણોમાં પ્રગતિનું મૂલ્યાંકન કરવા માટે પસંદગીની સરકારી એજન્સીઓ પાસે ઉપલબ્ધ વહીવટી રેકોર્ડ્સ પર આધારિત છે.. વિગતવાર નોંધ જોડાયેલ છે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 148
પ્રધાનમંત્રીનું કાર્યાલય
પ્રધાનમંત્રીની બ્રિજવોટર એસોસિએટ્સના સહ-સ્થાપક શ્રી રે ડાલિયો સાથે મુલાકાત
પ્રધાનમંત્રી શ્રી નરેન્દ્ર મોદી આજે અમેરિકાના ન્યૂયોર્કમાં અમેરિકન રોકાણકાર, લેખક અને હેજ ફંડ, બ્રિજવોટર એસોસિએટ્સના સહ-સ્થાપક શ્રી રે ડાલિયોને મળ્યા હતા.
શ્રી ડાલિયો સાથેની તેમની વાતચીતમાં, પ્રધાનમંત્રીએ આર્થિક વૃદ્ધિને પ્રોત્સાહન આપવા માટે સરકાર દ્વારા હાથ ધરવામાં આવેલા સુધારાઓ પર પ્રકાશ પાડ્યો, જેમાં મોટા પ્રમાણમાં કાયદાકીય જોગવાઈઓના અનુપાલનમાં ઘટાડો અને અપરાધીકરણનો સમાવેશ થાય છે. પ્રધાનમંત્રીએ શ્રી ડાલિયોને ભારતમાં વધુ રોકાણ માટે આમંત્રણ આપ્યું હતું.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ કોમનવેલ્થ ગેમ્સ 2022માં બ્રોન્ઝ જીતવા બદલ વેઇટલિફ્ટર પી. ગુરુરાજાને અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ વેઈટલિફ્ટર પી. ગુરુરાજાને કોમનવેલ્થ ગેમ્સ 2022માં બ્રોન્ઝ જીતવા બદલ અભિનંદન પાઠવ્યા છે.
એક ટ્વીટમાં, પ્રધાનમંત્રી શ્રીએ કહ્યું;
"પી. ગુરુરાજાની સિદ્ધિથી ખૂબ આનંદ થયો! કોમનવેલ્થ ગેમ્સમાં બ્રોન્ઝ જીતવા બદલ તેમને અભિનંદન. તેમણે મહાન સ્થિરતા અને દૃઢનિશ્ચયનું પ્રદર્શન કર્યું. હું તેમને તેમની રમતગમતની યાત્રામાં ઘણા વધુ સીમાચિહ્નો પ્રાપ્ત થાય એવી શુભકામનાઓ પાઠવું છું."
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
વિજ્ઞાન અને ટેકનોલોજી મંત્રાલય
સ્વતંત્રતા ચળવળ દરમિયાન ભારતીય વૈજ્ઞાનિકોએ મહત્વની ભૂમિકા ભજવી હતી : કેન્દ્રીય મંત્રી ડો.જિતેન્દ્ર સિંહ
‘ભારતીય સ્વતંત્રતા ચળવળ અને વિજ્ઞાનની ભૂમિકા’ પર બે દિવસીય રાષ્ટ્રીય પરિષદમાં વિજ્ઞાન સંચારકર્તાઓ, શિક્ષકો અને વૈજ્ઞાનિકો વસાહતી ભારતમાં વિજ્ઞાનની ભૂમિકા વિશે ચર્ચા કરશે
નવી દિલ્હી, તા. 01-12-2021
ભારતીય વૈજ્ઞાનિકોએ માત્ર દેશને આઝાદી અપાવવામાં મહત્વની ભૂમિકા ભજવી નથી પરંતુ દેશના વિકાસમાં નિર્ણાયક ભૂમિકા ભજવવાનું ચાલુ રાખ્યું છે, એમ પૃથ્વી વિજ્ઞાન, વિજ્ઞાન અને ટેકનોલોજી મંત્રાલયના કેન્દ્રીય રાજ્ય મંત્રી  ડૉ. જિતેન્દ્ર સિંહે જણાવ્યું હતું. ડૉ જીતેન્દ્ર સિંહ 'ભારતીય સ્વતંત્રતા ચળવળ અને વિજ્ઞાનની ભૂમિકા' પર બે દિવસીય રાષ્ટ્રીય પરિષદના મુખ્ય અતિથિ હતા.
કેન્દ્રીય મંત્રીએ એમ પણ કહ્યું હતું કે ભારતની પરાધીનતા સંસ્થાનવાદી વૈજ્ઞાનિક યોજનાઓ દ્વારા બનાવવામાં આવી હતી અને દેશે તેની સ્વતંત્રતા પણ ભારતીય વૈજ્ઞાનિક યોજનાઓ દ્વારા મેળવી હતી. તેમણે આઝાદીની ચળવળ દરમિયાન વૈજ્ઞાનિકોની ભૂમિકા વિશે વધુ વિગતવાર જણાવ્યું અને કહ્યું કે જે લોકો વિજ્ઞાન સાથે સંકળાયેલા ન હતા તેઓ પણ સ્વતંત્રતા માટે લડવા માટે વૈજ્ઞાનિક માધ્યમોનો ઉપયોગ કરે છે. તેમણે ટાંક્યું કે મહાન વૈજ્ઞાનિક યોદ્ધા અન્ય કોઈ નહીં પણ મહાત્મા ગાંધી હતા અને તેમની અહિંસા અને સત્યાગ્રહ એ બ્રિટિશ શાસન સામે વૈજ્ઞાનિક પ્રતિકાર હતો. મંત્રીએ તેમની જન્મજયંતી પર સર જેસી બોઝના યોગદાનને પણ યાદ કર્યું.
પ્રો.બી.એન. ઇન્ડિયન ઇન્સ્ટિટ્યૂટ ઑફ ટેક્નોલોજી, બોમ્બેના જગતાપે કહ્યું કે વિજ્ઞાન એ સ્વતંત્રતા ચળવળ દરમિયાન વિકાસ, જાગૃતિ અને સ્વતંત્રતા માટેનું સાધન હતું. પ્રો. જગતાપે કહ્યું, "આપણે આપણા વૈજ્ઞાનિકોના યોગદાન પર વિચાર કરવાની જરૂર છે." તેમણે ભારપૂર્વક જણાવ્યું હતું કે સંસ્થાનવાદી સમયગાળા દરમિયાન મર્યાદિત સંસાધનો સાથે વિજ્ઞાનનો અભ્યાસ કરવો એ એક પડકારજનક કામ હતું અને આપણા વૈજ્ઞાનિકોએ આવા પ્રતિકૂળ સમયમાં ઘણી સંસ્થાઓ બનાવી છે. તે તેમને સ્વપ્નદ્રષ્ટા તરીકે માનતા હતા જેઓ ભવિષ્યની જરૂરિયાતોને સમજી શકે છે.
મંગળવારે સમાપન થયેલ કાર્યક્રમમાં શ્રી જયંત સહસ્રબુધે દ્વારા આઉટરીચ લેક્ચર આપવામાં આવ્યું હતું. તેમણે પણજી, ગોવા ખાતે આગામી ઈન્ડિયા ઈન્ટરનેશનલ સાયન્સ ફેસ્ટિવલ  2021 વિશે વાત કરી. તેમણે કહ્યું કે IISF આ વર્ષે આઝાદી કા અમૃત મહોત્સવ માટે પ્રધાનમંત્રી શ્રી નરેન્દ્ર મોદીએ શેર કરેલા પાંચ ઉદ્દેશ્યોના આધારે તૈયાર કરવામાં આવી છે. IISF 2021 એ પાંચ ઉદ્દેશ્યોને પ્રતિબિંબિત કરે છે જેમાં આપણી આઝાદીની ચળવળ, વધુ સારા ભવિષ્ય માટેની કલ્પનાઓ, છેલ્લા 75 વર્ષની સિદ્ધિઓ, ભવિષ્ય માટે આયોજન અને પ્રતિજ્ઞાનો સમાવેશ થાય છે.
CSIR- નેશનલ ઇન્સ્ટિટ્યૂટ ઓફ સાયન્સ કોમ્યુનિકેશન એન્ડ પોલિસી રિસર્ચ  ના ડાયરેક્ટર ડૉ. રંજના અગ્રવાલે જણાવ્યું હતું કે કોન્ફરન્સ આઝાદી કા અમૃત મહોત્સવને વિવિધ રીતે ઉજવવાનો પ્રયાસ છે કારણ કે તે સ્વતંત્રતામાં વૈજ્ઞાનિકોની ભૂમિકા પર ધ્યાન કેન્દ્રીત કરે છે. 1500 થી વધુ સહભાગીઓએ ઇવેન્ટ માટે નોંધણી કરાવી છે અને લગભગ 250 એબ્સ્ટ્રેક્ટ્સ, કવિતાઓ અને વૈજ્ઞાનિકો પ્રાપ્ત થયા છે.
વિજ્ઞાનપ્રસારના નિયામક ડૉ.નકુલ પરાશરે આભારવિધિ કરી હતી. CSIR-NIScPR, વિજ્ઞાન પ્રસાર અને વિજ્ઞાન ભારતી સંયુક્ત રીતે CSIR-નેશનલ ફિઝિકલ લેબોરેટરી  ઓડિટોરિયમમાંથી હાઇબ્રિડ મોડમાં વિજ્ઞાન કોમ્યુનિકેટર્સ અને શિક્ષકોની બે દિવસીય રાષ્ટ્રીય પરિષદનું આયોજન કરી રહ્યા છે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 374
પ્રધાનમંત્રીનું કાર્યાલય
પ્રધાનમંત્રીએ બારાબંકીમાં થયેલ માર્ગ અકસ્માત અંગે દુઃખ વ્યક્ત કર્યું
રાષ્ટ્રીય રાહત કોષમાંથી સહાયની જાહેરાત કરી
પ્રધાનમંત્રી શ્રી નરેન્દ્ર મોદીએ ઉત્તરપ્રદેશના બારાબંકીમાં થયેલ માર્ગ અકસ્માત અંગે દુઃખ વ્યક્ત કર્યું છે.
એક ટ્વીટમાં પ્રધાનમંત્રીએ કહ્યું, “યૂપીના બારાબંકીમાં થયેલ માર્ગ અકસ્માતના સમાચારથી બહુ દુઃખ થયું. શોકગ્રસ્ત પરિવારોની સાથે મારી સંવેદનાઓ છે. હમણાં મુખ્યમંત્રી યોગીજી સાથે પણ વાત થઈ છે. દરેક ઈજાગ્રસ્ત લોકોના યોગ્ય ઉપચારની વ્યવસ્થા કરવામાં આવી રહી છે.”
પ્રધાનમંત્રી શ્રી નરેન્દ્ર મોદીએ મૃતકોના પરિજનોને બે લાખ રૂપિયાની અને ઈજાગ્રસ્ત લોકોને 50 હજાર રૂપિયાની અનુગ્રહ રાશિ આપવાની જાહેરાત કરી છે.
પ્રધાનમંત્રી કાર્યાલયના ટ્વીટમાં કહેવાયું છે, “પ્રધાનમંત્રી @narendramodi એ જાહેરાત કરી છે કે પ્રધાનમંત્રી રાષ્ટ્રીય રાહત કોષમાંથી બારાબંકીની દુઃખદ દુર્ઘટનામાં જીવ ગુમાવનારાના પરિજનોને બે લાખ રૂપિયાની અનુગ્રહ રકમ આપવામાં આવશે. ઈજાગ્રસ્ત લોકોને 50 હજાર રૂપિયા આપવામાં આવશે.”
SD/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રી 26 નવેમ્બરના રોજ બંધારણ દિનની ઉજવણીમાં ભાગ લેશે
સંસદના સેન્ટ્રલ હોલમાં બંધારણ દિનના કાર્યક્રમમાં પ્રધાનમંત્રી સંબોધન આપશે
પ્રધાનમંત્રી વિજ્ઞાન ભવનમાં સુપ્રીમ કોર્ટ દ્વારા આયોજિત બંધારણ દિનની ઉજવણીનું ઉદ્ઘાટન પણ કરશે
વર્ષ 1949માં બંધારણ સભામાં ભારતના બંધારણના સ્વીકારની સ્મૃતિમાં દેશ 26 નવેમ્બરના રોજ બંધારણ દિનની ઉજવણી કરશે. આ ઐતિહાસિક તારીખને જે મહત્વ મળવું જોઇએ તે પ્રદાન કરવાના પ્રધાનમંત્રીશ્રીના વિઝનના પગલે વર્ષ 2015થી બંધારણ દિન ઉજવવાનું શરૂ થયું હતું. આ વિઝનના મૂળ ગુજરાતના તત્કાલીન મુખ્યમંત્રી શ્રી નરેન્દ્ર મોદીએ વર્ષ 2010માં આયોજિત કરેલી “સંવિધાન ગૌરવ યાત્રા”માં પણ જોઇ શકાય છે.
આ વર્ષે બંધારણ દિવસની ઉજવણીના ભાગરૂપે પ્રધાનમંત્રી શ્રી નરેન્દ્ર મોદી 26 નવેમ્બર, 2021ના રોજ સંસદ તથા વિજ્ઞાન ભવનમાં આયોજિત કરાયેલા કાર્યક્રમોમાં ભાગ લેશે.
સંસદમાં આયોજિત કરાયેલો કાર્યક્રમ સવારે 11 વાગ્યે શરૂ થશે અને તે સંસદના સેન્ટ્રલ હોલમાં યોજાશે. તેમાં માનનીય રાષ્ટ્રપતિશ્રી, ઉપ રાષ્ટ્રપતિશ્રી, પ્રધાનમંત્રીશ્રી અને લોકસભાના સ્પીકરશ્રી દ્વારા સંબોધન કરાશે. માનનીય રાષ્ટ્રપતિશ્રીના સંબોધન બાદ રાષ્ટ્ર બંધારણની પ્રસ્તાવનાના પઠનમાં તેમની સાથે લાઇવ જોડાશે. માનનીય રાષ્ટ્રપતિ શ્રી બંધારણ સભાની ચર્ચાઓની ડિજિટલ આવૃત્તિ, ભારતના બંધારણની હસ્તાક્ષરમાં લખાયેલી કોપીની ડિજિટલ આવૃત્તિ તથા આજ દિન સુધીના તમામ સુધારાઓ સાથેની ભારતીય બંધારણની સુધારેલી આવૃત્તિને પણ જારી કરશે. તેઓ ‘ઓનલાઇન ક્વિઝ ઓન કોન્સ્ટિટ્યૂશનલ ડેમોક્રેસી’નું ઉદ્ઘાટન પણ કરશે.
પ્રધાનમંત્રી શ્રી સાંજે 5:30 કલાકે નવી દિલ્હી સ્થિત વિજ્ઞાન ભવનના પ્લેનરી હોલમાં સુપ્રીમ કોર્ટ દ્વારા આયોજિત કરાયેલી બે દિવસની બંધારણ દિનની ઉજવણીનું ઉદ્ઘાટન કરશે. આ અવસરે સુપ્રીમ કોર્ટના તમામ ન્યાયમૂર્તિશ્રી, તમામ હાઇકોર્ટના મુખ્ય ન્યાયમૂર્તિશ્રી તથા સિનિયર-મોસ્ટ ન્યાયમૂર્તિશ્રીઓ, ભારતના સોલિસિટર જનરલ તેમજ કાનૂની વિશ્વના અન્ય સદસ્યો ઉપસ્થિત રહેશે. પ્રધાનમંત્રીશ્રી ઉપસ્થિત માનવંતા મહાનુભાવોની મેદનીને સંબોધિત પણ કરશે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964
(
ગૃહ મંત્રાલય
વર્ષ 2022 માટે કેન્દ્રીય ગૃહ મંત્રીના "સ્પેશિયલ ઓપરેશન મેડલ" 4 સ્પેશિયલ ઓપરેશન્સ માટે એનાયત
વર્ષ 2022 માટે "કેન્દ્રીય ગૃહ પ્રધાન સ્પેશિયલ ઓપરેશન મેડલ" 4 સ્પેશિયલ ઓપરેશન્સ માટે એનાયત કરવામાં આવ્યા છે. 2018 માં મેડલની રચના તે કામગીરીને ઓળખવાના ઉદ્દેશ્ય સાથે કરવામાં આવી હતી, જેમાં ઉચ્ચ સ્તરનું આયોજન છે, દેશ/રાજ્ય/યુટીની સુરક્ષા માટે ઉચ્ચ મહત્વ છે અને સમાજના મોટા વર્ગોની સુરક્ષા પર નોંધપાત્ર અસર છે. આ એવોર્ડ આતંકવાદ વિરોધી, સરહદી કાર્યવાહી, શસ્ત્ર નિયંત્રણ, માદક દ્રવ્યોની દાણચોરી અટકાવવા અને બચાવ કામગીરી જેવા ક્ષેત્રોમાં વિશેષ કામગીરી માટે એનાયત કરવામાં આવે છે. દર વર્ષે 31મી ઓક્ટોબરે તેની જાહેરાત કરવામાં આવે છે. એક વર્ષમાં, સામાન્ય રીતે 3 વિશેષ કામગીરી પુરસ્કાર અપાય છે પણ અસાધારણ સંજોગોમાં ધ્યાનમાં લઈને રાજ્ય/યુટી પોલીસને પ્રોત્સાહિત કરવા માટે 5 સ્પેશિયલ ઓપરેશન્સ સુધી એવોર્ડ આપવામાં આવશે.

YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(